تورکیه جمهوریتی جمهوررئیسی رجب طیب اردوغان بیت المقدس سناویده نه فقط اسلام اولکه لری بلکه بشریت نینگ هم ناکام قالگن لیگینی معلوم قیلدی.
اردوغان اوشبو مطلب نی استانبولده ترتیب لنگن و ۵۰۰ مینگ کیشی نینگ اشتراک ایتگن"ظلم گه لعنت، بیت المقدس گه حمایت" مراسمیده قیلگن معروضه سیده بیلدیردی.
بشریت نینگ حیثیتی نی قوریتگن لیگی سببلی فلسطین خلقی گه منتدارچیلیک بیلدیرگن اردوغان، بیت المقدس نینگ فقط گینه بیر شهر ایمس بلکه بیر سناو و قبله دن هم عبارت بولگن لیگینی معلوم قیلدی.
اردوغان" بیرینچی قبله میز نی قوریه آلمسک، سونگگی قبله میزنینگ کیله جگی خصوصیده اطمنان حاصل قیله آلمیمیز. انیق ایته دیگن بولسک اگر بیت المقدس سناویده نه فقط اسلام اولکه لری بلکه بشریت نینگ هم ناکام قالگن لیگی کورینماقده" دییه قید ایتدی.
جمهوررئیسی اردوغان، اسرائیل نینگ میلادی ۱۹۴۷ نچی ییلی دن بیری خواهله گن لیگی نی قیلیب کیلیاتگن لیگینی بیلدیررایکن، اوشبو وضعیتگه اهمیت بیرمسلیک نینگ ممکن ایمس لیگینی معلوم قیلدی.
امریکا قوشمه ایالتلری ایلچی لیگی نینگ تل ابیب دن بیت المقدس گه تاشیلیشی بیلن ینه بیر مرته بیت المقدس نینگ محرمیتی گه مداخله قیلینگن لیگینی معلوم قیلگن اردوغان اوز سوز لرینی "صهیونیست لر بوت لری بیلن کیریب مسجدالاقصی نی کیرلتماقده. الخلیل مسجدی حاضرگی کونده هم اشغال آستیده . بیز مسلمان لر ایسه فقط گینه قاره لی میز خلاص" شکیلده دوام ایتتیردی.
اردوغان تورکیه نینگ هر دایم فلسطین خلقی و بیت المقدس مسئله سیدن دفاع قیلیب کیلیاتگن اولکه بولگن لیگینی بیلدیردی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
